cyanic-selkie/wikianc huggingface dataset:
রৌরকেলা বিমানবন্দর
ইতিহাস
২০০৭ সালে ভারতীয় বিমানবন্দর কর্তৃপক্ষ-এর থেকে তিন জনের একটি পর্যবেক্ষক দল পাঠানো হয় বিমানবন্দরটি পর্যবেক্ষণের জন্যএর পর বিমান বন্দরটি বিমান পরিচালনা ও পরিকাঠামো উন্নয়নের ছাড়পত্র পায়। ওড়িশা এয়ার এর পর উড়ান চালু করে রৌরকেলা ,ভূবনেশ্বর ও ঝাসুগুদা এর মধ্য ১ নভেম্বর ২০১২ সালে। এর পর ২০১৩ সালের মাঝ্যে রৌরকেল্লা থেকে ভূবনেশ্বর ও কলকাতার মধ্যে প্রতিদিন উড়ান চালু হয়।
৩১ নং ওয়ার্ড, কলকাতা পৌরসংস্থা
৩১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
বিবরণ
৩১ নং ওয়ার্ডের সীমানা নিম্নরূপ: উত্তর দিকে সতীন সেন সরণি (পূর্বতন মানিকতলা মেন রোডের অংশ); পূর্ব দিকে ইস্টার্ন মেট্রোপলিটান বাইপাস; দক্ষিণ দিকে নারকেলডাঙা মেন রোড, সি. আই. টি. রোড ও উপেন্দ্রচন্দ্র বন্দ্যোপাধ্যায় রোড এবং পশ্চিম দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড।
কুয়েই-ইয়াং
কুয়েই-ইয়াং গণচীনের দক্ষিণ-পশ্চিম ভাগে অবস্থিত কুয়েইচৌ প্রদেশের রাজধানী। নগরীটি প্রদেশের কেন্দ্রভাগে, ইউন্নান-কুয়েইচৌ মালভূমির পূর্বে এবং উ নদীর একটি শাখানদী নানমিং নদীর উত্তর তীরে অবস্থিত। সমুদ্র সমতল থেকে নগরীটির উচ্চতা প্রায় ১১০০ মিটার এবং এর আয়তন প্রায় ৮০৩৪ বর্গকিলোমিটার। চীনের ২০১০ সালের জনগণনা অনুযায়ী নগরীর জনসংখ্যা ছিল ৪৩ লক্ষেরও বেশি, যাদের মধ্যে ৩০ লক্ষের বেশি লোক ৭টি পৌর জেলাতে বসবাস করত।
পর্বত ও অরণ্য দ্বারা বেষ্টিত কুয়েই-ইয়াং নগরীর জলবায়ু আর্দ্র উপক্রান্তীয় প্রকৃতির। ২০০৪ সালের নভেম্বর মাসে চীনের রাষ্ট্রীয় অরণ্যবিদ্যা প্রশাসন সবুজ শ্যামলে পূর্ণ কুয়েই-ইয়াংকে চীনের সর্বপ্রথম "জাতীয় অরণ্য নগরী"-র মর্যাদা দেয়। কুয়েই-ইয়াংয়ের ৪৬.৫% এলাকাই অরণ্যে আবৃত। এখানে ১১টি অরণ্য উদ্যান আছে। শহরকে ঘিরে থাকা অরণ্যের বেষ্টনী শহরের পরিবেশকে সুরক্ষা দান করেছে এবং ২০১৮ সালে কুয়েই-ইয়াংয়ের বায়ুর মান চীনের সমস্ত নগরীর মধ্যে ৯ম সর্বোচ্চ স্থান অধিকার করে। ২০১৮ সালের নভেম্বর মাসে কুয়েই-ইয়াং নগরীকে সাংহাই, খুনমিং ও সুচৌয়ের পাশাপাশি চীনের সর্বোচ্চ মানসম্পন্ন ৪টি পর্যটন নগরীর একটি হিসেবে চীনা জাতীয় পর্যটন সাময়িকীতে নির্বাচিত করা হয়। এর আগে ২০০৭ সালে কুয়েই-ইয়াংকে চীনের সেরা গ্রীষ্মকালীন অবকাশযাপন কেন্দ্র এবং ২০১৬ সালে সারা বিশ্বের সেরা ১০টি গ্রীষ্মকালীন অবকাশযাপন কেন্দ্রের একটি হবার মর্যাদা লাভ করে।
এই এলাকাটিতে ন্যূনপক্ষে বসন্ত ও শরৎ পর্ব (খ্রিস্টপূর্ব ৮ম থেকে ৫ম শতক) থেকে মানববসতির উপস্থিতি আছে। ১৪১৩ খ্রিস্টাব্দে এসে ইউয়ান রাজবংশের শাসনামলে এসে আনুষ্ঠানিকভাবে শহরটি চারপাশের অঞ্চলের রাজধানীতে পরিণত হয়। এই নগরীতে মিয়াও জাতি ও পৌইয়েই জাতির লোকের বৃহৎ সংখ্যালঘু সম্প্রদায় বাস করে। কুয়েই-ইয়াংয়ের অর্থনীতি বৈচিত্র্যায়িত। ২য় বিশ্বযুদ্ধের পরে এখানে শিল্পোৎপাদন খাতের বিকাশ ঘটে এবং ঐতিহ্যগতভাবে এটি অ্যালুমিনিয়াম, লোহা ও ইস্পাত উৎপাদন, ফসফেট খনন এবং আলোকীয় যন্ত্রপাতি শিল্পোৎপাদনের একটি কেন্দ্র। তবে অর্থনৈতিক সংস্কারের পর থেকে নগরীর অর্থনৈতিক উৎপাদনের সিংহভাগ সেবা খাত থেকে আসে। ২০১৫ খ্রিস্টাব্দ থেকে এখানে বৃহৎ উপাত্ত (বিগ ডেটা) ক্ষেত্রে সুনির্দিষ্টভাবে বিনিয়োগ করা হয়েছে এবং নগরীটি দ্রুত একটি স্থানীয় উদ্ভাবনী কেন্দ্র হিসেবে উত্থান লাভ করেছে। শহরে একটি বিশ্ববিদ্যালয় ও চিকিৎসা উচ্চশিক্ষা প্রতিষ্ঠান আছে।
দাই আঙ্গার সমাধিসৌধ
দাই আঙ্গার সমাধিসৌধ, যা গুলাবি বাগ নামেও পরিচিত পাকিস্তানের লাহোরের প্রাচীরঘেরা পুরাতন শহরের বাইরে মোঘল আমলের উপশহর বেগমপুরায় অবস্থিত একটি মোঘল সমাধিসৌধ।
প্রেক্ষাপট
থাম্ব|কাশি কারি বা [[কাশান রীতির টালিতে শোভিত সৌধের প্রবেশদ্বার, যা মূল সৌধের ১৬ বছর পূর্বে নির্মাণ করা হয়েছিল]] সমাধি সৌধটি দাই আঙ্গার সম্মানে নির্মাণ করা হয়েছিল, যিনি সম্রাট শাহজাহানের ধাত্রী ও বিকানেরের মুরাদ খানের পত্নী ছিলেন। এটি দিল্লি থেকে লাহোর যাতায়াতের পুরনো পথ গ্র্যান্ড ট্রাঙ্ক রোডের পাশে অবস্থিত। এটি সপ্তদশ শতকে নির্মিত হজরত ইশানের মাজার ও অষ্টাদশ শতকের সাইপ্রেস সৌধের নিকটে অবস্থিত।
ইতিহাস
থাম্ব|সৌধের অভ্যন্তরে গম্বুজের নিচের অংশ [[মোঘল সাম্রাজ্য|মোঘল আমলের দেয়ালচিত্র শোভিত]] থাম্ব|সৌধের প্রবেশদ্বারে কাশি কারি রীতির টালিকর্ম শোভিত সমাধিসৌধের প্রবেশদ্বারে একটি সুদৃশ্য তোরণ দণ্ডায়মান, যা সৌধের পূর্বেই নির্মিত হয়েছিল। ১৬৫৫ খ্রিষ্টাব্দে নির্মিত তোরণটি পারস্য থেকে আগত ধনী ব্যক্তি মির্জা সুলতান বেগের একটি প্রমোদ বাগানের ফটক ছিল। মূল বাগানটি বর্গাকার ছিল এবং উভয় পাশের বাহুর দৈর্ঘ্য ছিল ২৫০ গজ। ১৬৭১ খ্রিষ্টাব্দে বাগানটি মোঘল সম্রাট শাহজাহানের ধাত্রী ও সম্রাট জাহাঙ্গীরের অধীন বিকানেরের শাসক মুরাদ খানের পত্নী দাই আঙ্গার সমাধি নির্মাণের জন্য নির্বাচন করা হয়। বাগানের ঠিক মাঝখানে একটি প্রাসাদ নির্মাণ করা হয়। যদিও সময়ের সাথে আশেপাশের ভবনরাজি বাগানের অংশ দখল করে নির্মিত হতে থাকে, প্রাসাদ ও ফটকের মাঝখানে বাগানের অংশবিশেষ এখনও বিদ্যমান।
স্থাপত্যশৈলী
সমাধিসৌধটি আয়তাকার। এতে একটি কেন্দ্রীয় কক্ষের পরিধির চারদিকে আটটি কক্ষ রয়েছে। সম্পূর্ণ সৌধটি একটি বেদির ওপর নির্মিত। কেন্দ্রীয় কক্ষের ঠিক ওপরে দেয়ালচিত্র শোভিত গম্বুজ রয়েছে। কেন্দ্রীয় কক্ষটি সম্পূর্ণ ফাঁকা এবং দাই আঙ্গার মূল কবর একটি ভূ-গর্ভস্থ সমাধিকক্ষে অবস্থিত। তার কন্যা সুলতানা বেগমের পাশে তাকে শায়িত করা হয়েছিল। কবরের স্তম্ভগুলোকে ইতোমধ্যে অপসারণ করা হয়েছে এবং সমাধিকক্ষে সাধারণের প্রবেশ আর সম্ভব নয়।
সমাধির কেন্দ্রীয় অংশে কুরআন থেকে আয়াত উৎকীর্ণ করা আছে। সেই সাথে ক্যালিগ্রাফি শিল্পী মোহাম্মদ সালেহের তৈরি করা জাঁকজমকপূর্ণ ফ্রেস্কো বা দেয়ালচিত্র দ্বারা শোভিত করা আছে। সমাধি সৌধের বহির্ভাগে এক সময় কাশি কারি বা কাশানি রীতিতে তৈরি সমৃদ্ধ টালিকর্মের নকশা ছিল, যদিও সময়ের সাথে অধিকাংশ টালি হারিয়ে গেছে।
সংরক্ষণ
পাঞ্জাবের প্রত্নতাত্ত্বিক বিভাগের সংরক্ষিত ঐতিহ্য স্থানের তালিকায় দাই আঙ্গার সমাধিসৌধ লিপিবদ্ধ করা হয়েছে।
মেট্রো নির্মাণের প্রভাব
দাই আঙ্গার সমাধিসৌধটি লাহোর মেট্রোর প্রকল্পিত অরেঞ্জ লাইনের জীবনে অবস্থিত। প্রত্নতত্ত্ব সংরক্ষণবাদীরা এই প্রকল্পের বিরুদ্ধে লাহোর উচ্চ আদালতে পিটিশন করে, কেননা মেট্রোর লাইন নির্মাণের প্রকল্প একই সাথে ১৯৭৫ খ্রিষ্টাব্দের প্রত্নতত্ত্ব আইন এবং ১৯৮৫ খ্রিষ্টাব্দের পাঞ্জাবের বিশেষ উদ্যান অধ্যাদেশ ভঙ্গ করে দাই আঙ্গার সমাধি, শালিমার উদ্যান ও আরও নয়টি প্রত্নস্থলের পাশ ঘেষে নির্মাণ করা হবে। ২০১৬ খ্রিষ্টাব্দের আগস্ট মাসে আদালত দাই আঙ্গার সমাধিসৌধসহ অন্যান্য সংরক্ষিত প্রত্নস্থলের ২০০ ফুটের মধ্যে মেট্রো লাইন নির্মাণ কাজে স্থগিতাদেশ দেয়। ইউনেস্কো নির্দেশিত "অপরিবর্তনীয় ক্ষতি" পরিহার করে মেট্রোর বর্তমান লাইনের স্থলে নির্মাণের জন্য উচ্চ আদালত এই রায় প্রদান করে।
রাল্ফ লিগল
রাল্ফ আর্চিবল্ড লিগল (Ralph Legall; জন্ম: ১ ডিসেম্বর, ১৯২৫ - মৃত্যু: ২০০৩) বার্বাডোসের সেন্ট মাইকেল এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন রাল্ফ লিগল।
প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৫৭-৫৮ মৌসুম পর্যন্ত রাল্ফ লিগলের প্রথম-শ্রেণীর খেলোয়াড়ী জীবন চলমান ছিল। এ পর্যায়ে ত্রিনিদাদের পক্ষে উইকেট-রক্ষক হিসেবে খেলেছেন। এরপর, ১৯৬০ সালে ল্যাঙ্কাশায়ারে লীগে চার্চ দলের পক্ষে খেলেছেন তিনি।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন রাল্ফ লিগল। ৭ ফেব্রুয়ারি, ১৯৫৩ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ১৯৫৩ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।
ব্যক্তিগত জীবন
ক্রিকেট খেলার পাশাপাশি টেনিস খেলায়ও দক্ষ ছিলেন তিনি। দুইজন টেস্ট ক্রিকেটারের একজন হিসেবে ডেভিস কাপে খেলার সৌভাগ্য লাভ করেন। বাদ-বাকি আরেকজন হচ্ছেন কোটার রামস্বামী। এছাড়াও, কেনিয়ার আসিফ করিম এ প্রতিযোগিতায় অংশ নিয়েছেন।
৭৭ বছর বয়সে দেহাবসান ঘটে তার। রাল্ফ লিগলের মৃত্যু অজ্ঞাত রয়ে গেছে। বেশ কিছু প্রতিবেদনে তার মৃত্যু ২০০৩ সালে টরেন্টো, নিউইয়র্ক কিংবা ত্রিনিদাদের কথা উল্লেখ করা হয়েছে।
বিদায় হজ্জের ভাষণ
থাম্ব|ইসলামী ইতিহাস অনুসারে, এই পাহাড়টি সেই স্থান যেখানে হযরত মুহাম্মদ সাঃ দাঁড়িয়ে বিদায় খুতবা প্রদান করেছিলেন বিদায় হজ্জের ভাষণ ১০ম হিজরিতে অর্থাৎ ৬৩২ খ্রিষ্টাব্দে হজ্জ পালনকালে আরাফাতের ময়দানে ইসলাম ধর্মের শেষ রাসুল মুহাম্মাদ কর্তৃক প্রদত্ত খুৎবা বা ভাষণ। হজ্জের দ্বিতীয় দিনে আরাফাতের মাঠে অবস্থানকালে অনুচ্চ জাবাল-এ-রাহমাত টিলার শীর্ষে দাঁড়িয়ে উপস্থিত সমবেত মুসলমানদের উদ্দেশ্যে তিনি এই ভাষণ দিয়েছিলেন। মুহাম্মাদ জীবিতকালে এটা শেষ ভাষণ ছিলো, তাই সচরাচর এটিকে বিদায় খুৎবা বলে আখ্যায়িত করা হয়ে থাকে। ইসলামের প্রকৃত মূল্যবোধ অনুযায়ী মুসলমানদের করণীয় সম্পর্কে এই ভাষণে চূড়ান্ত দিকনির্দেশনা ছিলো।
সংরক্ষণ
ভাষণটি পূর্ণাঙ্গরূপে সংরক্ষিত হয়নি। বিভিন্ন হাদিস, তাফসির, ইতিহাস ও জীবনীগ্রন্থে আংশিক এবং খণ্ড খণ্ড আকারে তা সংকলিত হয়েছে। সকল হাদিসে বিদায় খুৎবার উদ্ধৃতি অন্তর্ভুক্ত আছে। বুখারী শরীফের ১৬২৩, ১৬২৬ এবং ৬৩৬১ নম্বর হাদিসে ভাষণের বিভিন্ন অংশ উধৃত করা হয়েছে। সহিহ মুসলিম শরীফে ৯৮ নম্বর হাদিসে বিদায় খুৎবা বর্ণিত হয়েছে। তিরমিজি শরীফের ১৬২৮, ২০৪৬ এবং ২০৮৫ সংখ্যক হাদিসে বিদায় খুৎবার বর্ণনা দেয়া হয়েছে। বিদায় খুৎবার দীর্ঘতম উদ্ধৃতি দিয়েছেন ইমাম আহমদ বিন হাম্বল। তাঁর সংকলিত হাদিসগ্রন্থ ‘মুসনাদ’-এর ১৯৭৭৮ সংখ্যক হাদিসে এই বর্ণনা পাওয়া যাবে।
তাৎপর্য
ইসলাম ধর্ম যে ধাপে ধাপে ও পর্যায়ক্রমে পূর্ণতা পেয়েছিলো, তারই চূড়ান্ত ঘোষণা ছিলো মুহাম্মাদের এই ভাষণ। এ কারণে সেদিন ভাষণ প্রদানকালে কুরআনের সূরা মায়িদার ৩ নম্বর আয়াত অবতীর্ণ হয়েছিলো : আজ আমি তোমাদের দ্বীনকে পূর্ণাঙ্গ করে দিলাম এবং আমার নিয়ামত তোমাদের জন্য পরিপূর্ণ করে দিলাম।ইসলামকে তোমাদের জন্য একমাত্র জীবন ব্যবস্থা হিসাবে মনোনিত করলাম।                                      সূরা আল-মায়িদা,  আয়াত-৩
এই ভাষণে ইসলাম ধর্মের মর্মবাণী সংক্ষেপে বর্ণিত হয়েছিলো। মুসলিম জাতির সাফল্যের ধারা বজায় রাখতে মুসলমানদের করণীয় সম্পর্কে মুহাম্মাদ চূড়ান্ত দিকনির্দেশনা দিয়েছিলেন। এই ঐতিহাসিক ভাষণ কেবল উপাসনামূলক অনুশাসন ছিলো না, বরং মানবসমাজের জন্য করণীয় সম্পর্কে সুস্পষ্ট ভাষায় কিছু গুরুত্বপূর্ণ উপদেশও এতে ছিলো। আল্লাহর প্রতি আনুগত্য, তার সার্বভৌমত্বের সাহ্ম্য, মানবজাতির ঐক্য, আধ্যাত্মিক ভ্রাতৃত্ব, সামাজিক স্বাধীনতা এবং গণতান্ত্রিক সাম্য ইত্যাদি সমাজ বিনির্মাণের অন্যতম সব বিষয়ই এই ভাষণের অন্তর্ভুক্ত ছিলো। এই ভাষণে তাকওয়া বা দায়িত্বনিষ্ঠতার কথা গুরুত্ব দেয়া হয়েছিলো এবং পাপাচারের বিরুদ্ধে কঠোর হুঁশিয়ারি দেয়া হয়েছিলো। আল্লাহর প্রতি দায়িত্ব বা হক্কুল্লাহ ও মানবসম্প্রদায়ের প্রতি দায়িত্ব বা হক্কুল ইবাদের মধ্যে সীমারেখা টেনে দেয়া হয়েছিলো। মুহাম্মদ এই ভাষণে সমাজ ও রাষ্ট্রে অরাজকতা, বিদ্রোহ এবং কুপরামর্শ প্রদানকারী শয়তানদের বিরুদ্ধে সতর্ক থাকতে বলেছেন। এই ভাষণে বিভিন্ন ধরনের সুদপ্রথা রহিত করে শোষণমুক্ত সমাজ গঠনের দিকনির্দেশনা প্রদান করা হয়েছিলো। নারীর পূর্ণ নিরাপত্তা, সম্মান ও অধিকারকে নিশ্চিত করার জন্য মুসলমানদের দায়িত্ব দেয়া হয়েছিলো এই ভাষণে। মানুষে মানুষে আত্মীয়তার বন্ধন, বিশেষ করে রক্তের সম্পর্কের ওপর সবিশেষ গুরুত্ব আরোপ করা হয়েছিলো। সামাজিক কুসংস্কার থেকে মানুষের মুক্তি লাভের ওপর জোর দেয়া হয়েছিলো। মুহাম্মদের এই ঐতিহাসিক ভাষণে স্বর্গ-মর্ত্যের সকল কিছুর ওপর আল্লাহর কর্তৃত্ব সুনিশ্চিত করা হয়েছিলো এবং মানুষকে এসবকিছুর আমানতদার হিসাবে দায়িত্ব দেয়া হয়েছিলো। আল্লাহর মালিকানায় সবার অধিকার স্বীকৃত বলে উত্তরাধিকার আইনের ওপর অত্যন্ত গুরুত্বারোপ করা হয়েছিলো। আমানতের খেয়ানতকারীর প্রতি কঠোর হুঁশিয়ারি উচ্চারণ করা হয়েছিলো। মানুষের জীবন, সম্পদ ও সম্ভ্রমের নিরাপত্তা বিধানের জন্য কাজ করার ওপর গুরুত্ব আরোপ করা হয়েছিলো। সাম্য, স্বাধীনতা, ন্যায়পরায়ণতা, ভ্রাতৃত্ব এবং বদান্যতা ও মানবতার পরম ধর্ম হিসেবে ইসলামকে স্বীকৃতি দেয়া হয়েছিলো।
হাদিসগ্রন্থে ভাষণের বর্ণনা
সহিহ মুসলিম, তিরমিজি , সুনান আবু দাউদ, মুসনাদে আহমাদ , সুনান ইবনে মাজাহ গ্রন্থে উল্লিখিত যাবির ইবনে আবদুল্লাহ বর্ণিত বিদায় হজ্বের ভাষণের নিম্নোক্ত দীর্ঘ বর্ণনা পাওয়া যায়। এছাড়াও ইবনে ইসহাক ও আল জাহিজও প্রায় হুবহু একই বর্ণনা প্রদান করেছেন।
সহিহ মুসলিমের বর্ণনাটি নিম্নরূপঃ
থিওডোর লাইম্যান
জীবনী
লাইম্যান ১৮৭৪ সালের ২৩ নভেম্বর ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৮৯৭ সালে ব্যাচেলর অব আর্টস, ১৮৯৯ সালে মাস্টার অব আর্টস এবং ১৯০০ সালে পিএইচডি ডিগ্রি অর্জন করেন। তিনি ১৮৯৯ থেকে ১৯০১ সাল পর্যন্ত হার্ভার্ড বিশ্ববিদ্যালয় এর পদার্থবিজ্ঞানের সহকারী হিসেবে কর্মরত ছিলেন। তিনি ১৯০২ সালে ইন্সট্রাক্টর, ১৯০৭ সালে সহকারী অধ্যাপক এবং ১৯১৭ সালে অধ্যাপক পদে উন্নীত হন। তিনি ১৯১৭ সালে ন্যাশনাল অ্যাকাডেমি অব সায়েন্সেস এর সদস্য নির্বাচিত হন। তিনি ১৯২১ থেকে ১৯২২ সাল পর্যন্ত আমেরিকান ফিজিক্যাল সোসাইটির প্রেসিডেন্ট হিসেবে দায়িত্ব পালন করেন। ১৯২৪ থেকে ১৯২৭ সাল পর্যন্ত আমেরিকান অ্যাকাডেমি অব আর্টস অ্যান্ড সায়েন্সেস এর প্রেসিডেন্ট হিসেবে দায়িত্ব পালন করেন।
মাসুম বাবুল
মাসুম বাবুল (৩১ ডিসেম্বর ১৯৬২ - ৬ মার্চ ২০২৩) একজন বাংলাদেশী চলচ্চিত্র নৃত্য পরিচালক এবং নৃত্য পরিকল্পনাকারী ছিলেন।  তিনি ১৯৯৩ সালে দোলা এবং ২০০৮ সালের চলচ্চিত্র কি জাদু করিলার জন্য জন্য ২বার বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক পুরস্কার জিতে নেন। এছাড়াও তিনি ১৯৮৯ সালের সুপারহিট চলচ্চিত্র বেদের মেয়ে জোসনা এবং ২০০৬ সালের কোটি টাকার কাবিন এবং ১৯৯৪ সালের বিক্ষোভ চলচ্চিত্রের জন্য বিশেষভাবে সুপরিচিত।
নির্বাচিত চলচ্চিত্রসমূহ
• বেদের মেয়ে জোসনা - ১৯৮৯
• মায়ের দোয়া - ১৯৯০
• দাঙ্গা ফ্যাসাদ - ১৯৯০
• রাজার মেয়ে বেদেনী - ১৯৯১
• দাঙ্গা - ১৯৯২
• বন্ধু আমার - ১৯৯২
• চাকর - ১৯৯২
• কেয়ামত থেকে কেয়ামত - ১৯৯৩
• ভয়ঙ্কর সাত দিন - ১৯৯৩
• দোলা - ১৯৯৩
• প্রেম দিওয়ানা - ১৯৯৩
• অন্ধ প্রেম - ১৯৯৩
• অবুঝ সন্তান - ১৯৯৩
• ত্যাগ - ১৯৯৩
• তুমি আমার - ১৯৯৪
• অন্তরে অন্তরে - ১৯৯৪
• বিক্ষোভ - ১৯৯৪
• দেন মোহর - ১৯৯৫
• ডন - ১৯৯৫
• বাবার আদেশ - ১৯৯৫
• আঞ্জুমান - ১৯৯৫
• স্বপ্নের ঠিকানা - ১৯৯৫
• মায়ের অধিকার - ১৯৯৬
• বশিরা - ১৯৯৬
• হৃদয়ের কথা - ২০০৬
• পিতার আসন - ২০০৬
• বকুল ফুলের মালা - ২০০৬
• কোটি টাকার কাবিন - ২০০৬
• বিন্দুর ছেলে - ২০০৬
• দাপট - ২০০৬
• কপাল - ২০০৭
• শত্রু শত্রু খেলা - ২০০৭
• আমার প্রানের স্বামী - ২০০৭
• মা আমার স্বর্গ - ২০০৭
• উল্টা পাল্টা - ২০০৭
• মনে প্রানে আছ তুমি - ২০০৮
• বধুবরণ - ২০০৮
• মায়ের স্বপ্ন - ২০০৮
• বড় ভাই জিন্দাবাদ - ২০০৮
• বাবা আমার বাবা - ২০০৮
• সন্তান আমার অহংকার - ২০০৮
• আমার জান আমার প্রাণ - ২০০৮
• সমাধী - ২০০৮
• জমিদার বাড়ীর মেয়ে - ২০০৮
• বলো না তুমি আমার -২০১০
• শুটার - ২০১৬
পুরস্কার ও মনোনয়ন
জাতীয় চলচ্চিত্র পুরস্কার
ভেনিস
right|thumb|জাহাজ থেকে ভেনিস দেখা thumb|ভেনিসের ফটোগ্রাফি
ভেনিস (ইতালীয়: Venezia, ভেনিসীয়ান: Venesia) উত্তর-পূর্ব ইতালির ভেনেতো অঞ্চলের একটি প্রধান শহর, যার জনসংখ্যা ২৭১,০০৯ (আদমশুমারি ০৯ সেপ্টেম্বর ২০০৯) জন। এক মিলেনিয়ামের চেয়েও বেশি সময় ধরে এটি ভেনিস প্রজাতন্ত্রের রাজধানী ছিল এবং "প্রশান্ত" অথবা "শাষক" হিসাবে এটি পরিচিত ছিল । ভেনিস সারা বছরই পর্যটকের ভিড়ে মুখরিত থাকে। প্রতিদিন প্রায় ৫০,০০০ পর্যটক ভেনিস এর সৌন্দর্য উপভোগ করতে আসে।
ইতিহাস
ভেনিস নগরটি মূলত কতগুলো দ্বীপের সমষ্টি। ইতিহাস থেকে জানা যায়- জলদস্যুদের হাত থেকে রক্ষা পেতে ভাসমান এই শহরটি গড়ে উঠেছিল। পরে ধীরে ধীরে মানুষের সংখ্যা বাড়তে থাকে আর সমৃদ্ধ হয়ে উঠতে থাকে শহরটি।
যোগাযোগ
ভেনিসে এক জায়গা থেকে আরেক জায়গায় যেতে সঙ্গী একমাত্র ছোট ডিঙি নৌকা। ভেনিসে বসবাস করা প্রতিটি পরিবারের নিজস্ব পরিবহন ব্যবস্থা হলো এই নৌকা। বাড়ির ঘাটেই বাঁধা থাকে নিজস্ব নৌকা অথবা স্পিড বোট। মাকড়শার জালের মত পুরো ভেনিস জুড়ে ছড়িয়ে আছে অসংখ্য খাল। এরই মাঝে এই শহরকে দ্বিখণ্ডিত করেছে গ্র্যান্ড ক্যানেল। খালের দুই পাশকে সংযুক্ত করেছে চমৎকার সব সেতু। সবচেয়ে সুন্দর ও জমকালো সেতু হিসেবে খ্যাতি পেয়েছে রিয়ালটো ব্রিজ, যা গ্র্যান্ড ক্যানেলের উপর স্থাপিত।
স্নেক নদী
250px|থাম্ব|ডান|আনসেল অ্যাডামস কর্তৃক ধারণকৃত টেটনস - স্নেক নদীর (১৯৪২) ছবি স্নেক নদী মার্কিন যুক্তরাষ্ট্রের বৃহত্তর প্রশান্ত মহাসাগরীয় উত্তর-পশ্চিম অঞ্চলের একটি প্রধান নদী। ১,০৮৭ মাইল (১,৭৩৫ কিমি) দীর্ঘ, এটি প্রশান্ত মহাসাগরে পতিত উত্তর আমেরিকার বৃহত্তম নদী কলম্বিয়ার বৃহত্তম উপনদী। স্নেক নদী পশ্চিম ওয়াইয়োমিংয়ে উৎপন্ন হয়, তারপরে দক্ষিণ আইডাহোর স্নেক নদী সমভূমি প্লেইন, অরেগন–আইডাহো সীমান্তে রুক্ষ হেলস ক্যানিয়ন ও ওয়াশিংটনের ঘূর্ণায়মান পালৌস পাহাড়ের মধ্য দিয়ে প্রবাহিত হয়, শেষ পর্যন্ত পূর্ব ওয়াশিংটনের কলম্বিয়া অববাহিকার ত্রি-শহরে কলম্বিয়া নদীতে পতিত হয়।
লিরয় জানে
লিরয় আজিজ জানে (, Leroy Sané; জন্ম: ১১ জানুয়ারি ১৯৯৬; লিরয় জানে নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন পার্শ্বীয় খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।
প্রারম্ভিক জীবন
লিরয় জানে জার্মানির এসেন শহরে জন্মগ্রহণ করে। তার বাবা সুলেমান জানে সেনেগালের সাবেক ফুটবলার এবং মা রেগিনা অয়েবার জার্মানির সাবেক জিমন্যাস্ট ছিলেন।
ক্লাব কর্মজীবন
লিরয় জানে ২০০১ সালে ক্লাব এসজি ওয়েটেন্সিল্ডের যুব দলের হয়ে তার ফুটবল ক্যারিয়ার শুরু করেন। ২০০৫ সালে শালকে জিরো ফরে যোগ যোগ দেয়। এর ৫ বছর পর ক্লাব লেভারকুসেনে যোগ দেয়।
শালকে
২০১৪ সালের ২১ মার্চ তিনি শালকে জিরো ফোরে ৩ বছরের চুক্তিতে যোগ দেন। ২০১৪ সালের ২০ এপ্রিলে বুন্দেসলিগায় ভিএফএল স্টূর্টগার্টের বিপক্ষে অভিষেক হয়, ম্যাচের ৭৭ মিনিটে ম্যাক্স মেয়ারের বদলি হিসেবে নামেন এবং ম্যাচটি ৩-১ গোলে হেরে যান।
ম্যানচেস্টার সিটি
২ আগস্ট ২০১৬ সালে ৫ বছরের চুক্তিতে তিনি ম্যানচেস্টার সিটি ফুটবল ক্লাব যোগ দেন। ম্যানচেস্টার সিটি তাকে আনতে ৪৬.৫ মিলিয়ন পাউন্ড খরচ করে। ১০ সেপ্টেম্বর ম্যানচেস্টার ডার্বিতে তার অভিষেক হয়। অভিষেক ম্যাচে ২-১ গোলের জয় পায় ম্যানচেস্টার সিটি।
আন্তর্জাতিক ক্রীড়াজীবন
ডেনমার্কের বিপক্ষে প্রীতি ম্যাচ এবং ২০১৭ উয়েফা ইউরোপিয়ান অনূর্ধ্ব-২১ চ্যাম্পিয়েন্সিপে আজারবাইজানের বিপক্ষে ম্যাচের জন্য ২০১৫ সালের ২৮ আগস্টে প্রথমবার জার্মান অনূর্ধ্ব-২১ দলে ডাক পান। ২০১৫ সালের ৩ সেপ্টেম্বর জার্মানি অনূর্ধ্ব-২১ দলের হয়ে ডেনমার্কের বিপক্ষে ম্যাচের ৭৩ মিনিটে জুলিয়ান ব্রান্টের বদলে নামেন এবং ম্যাচে ২-১ গোলে জয়লাভ করে।
জানে ফ্রান্সের বিপক্ষে ম্যাচের জন্য ২০১৫ সালের ৬ নভেম্বরে প্রথমবার জার্মানির জাতীয় দলে ডাক পান। ২০১৫ সালের ১৩ নভেম্বর ফ্রান্সের বিপক্ষে ম্যাচটিতে ৭৯ মিনিটে জুলিয়ান ড্রাক্সলারের বদলি হিসেবে নামেন, ম্যাচটিতে ২-০ গোলে পরাজিত হয় জার্মানি।
জার্মান কোচ জোয়াকিম লো ইউরো ২০১৬ এর জন্য জানেকে দলে অন্তর্ভুক্ত করেন। সে মাত্র একটি ম্যাচে খেলার সুযোগ পান, সেমিফাইনালে ফ্রন্সের বিপক্ষে ম্যাচে ৭৯ মিনিটে বাস্তিয়ান শোয়েনস্টেইগারের বদলি হিসেবে নামেন, তবে ম্যাচে ২-০ গোলে হেরে যায় জার্মানরা।
ব্যক্তিগত জীবন
লিরয় জানের পিতামাতা দুইজনই খেলোয়াড় ছিলেন। জানের মা রেজিনা ওয়েবার ১৯৮৪ গ্রীষ্মকালীন অলিম্পিকের তামাপদক জয়ী এবং বাবা সোলায়মান জানে সেনেগালের ফুটবলার ছিলেন। সোলায়মান জানে ফ্রান্সের সেনাবাহিনীর মাধ্যমে জার্মানিতে এসেছিলেন। ফ্রান্স এবং জার্মানি উভয় দেশের নাগরিকত্ব রয়েছে লিরয় জানের।
নরম্যান কেন্ড্রু
নরম্যান কেন্ড্রু (৬ ডিসেম্বর ১৯০৮ – ১২ সেপ্টেম্বর ১৯৬৬) একজন ইংরেজ ক্রিকেটার ছিলেন। তিনি ১৯৪০/৪১ সালে বাংলার হয়ে একটি প্রথম-শ্রেণীর ম্যাচ খেলেছিলেন।
দময়ন্তী জোশী
দময়ন্তী জোশী (৫ই সেপ্টেম্বর ১৯২৮ – ১৯শে সেপ্টেম্বর ২০০৪) ছিলেন একজন বিখ্যাত ভারতীয় শাস্ত্রীয় নৃত্যশিল্পী, যিনি প্রধানত কত্থক নৃত্যের শিল্পী হিসেবে পরিচিত। তিনি ১৯৩০-এর দশকে ম্যাডাম মেনকা র ট্রুপে নাচ শুরু করেছিলেন, যা বিশ্বের অনেক জায়গায় ঘুরে নৃত্য পরিবেশন করত। তিনি জয়পুর ঘরানার সীতারাম প্রসাদের কাছ থেকে কথক শিখেছিলেন এবং খুব অল্প বয়সেই একজন দক্ষ নৃত্যশিল্পী হয়েছিলেন এবং পরে লখনউ ঘরানার আছন মহারাজ, লাচ্চু মহারাজ এবং শম্ভু মহারাজে র কাছ থেকে প্রশিক্ষণ নেন। সেইজন্যে জয়পুর এবং লখনৌ- উভয় ঘরানার কত্থক নৃত্যেই তার দক্ষতা ছিল।
১৯৫০ এর দশকে ম্যাডাম মেনকার ট্রুপ থেকে বের হয়ে তিনি স্বাধীনভাবে নৃত্য পরিবেশন শুরু করেন এবং ১৯৬০ এর দশকে খ্যাতি অর্জন করেছিলেন। এর পরে তিনি মূলত নৃত্যগুরু রূপেই মনোনিবেশ করেন এবং মুম্বাইয়ে নিজের নৃত্য প্রশিক্ষনশালায় প্রশিক্ষণ দেওয়া শুরু করেন।
প্রাথমিক জীবন ও প্রশিক্ষণ
তিনি মুম্বইয়ের শ্রী রাজরাজেশ্বরী ভারত নাট্য কলামন্দিরে প্রথম ছাত্র ছিলেন, যেখানে তিনি গুরু টি। কে। মহালিঙ্গম পিলাইয়ের অধীনে থেকে ভারত নাট্যম শিখতেন।
কর্মজীবন
১৯৫০-এর দশকের মাঝামাঝি থেকে, দময়ন্তী নিজেকে সফল একক কথক নৃত্যশিল্পী হিসাবে প্রতিষ্ঠিত করেছিলেন; এইসময়েই তিনি অন্যান্য পণ্ডিতদের কাছ থেকে প্রশিক্ষণ নিয়েছিলেন। তার গুরুদের মধ্যে রয়েছেন লখনৌ ঘরানার আছন মহারাজ, লাচু মহারাজ এবং শম্ভু মহারাজ এবং জয়পুর ঘরানার গুরু হীরালাল। তিনি প্রথম শিল্পী যিনি কত্থক নৃত্যে পোশাক হিসাবে "শাড়ি" প্রবর্তন করেছিলেন।
তিনি খায়রাগড়ের ইন্দিরা কলা বিশ্ববিদ্যালয় এবং লখনউয়ের কথক কেন্দ্রেও কথক শেখাতেন। তার কাজের স্বীকৃতি স্বরূপ ১৯৬৮ সালে সঙ্গীত নাটক অকাদেমি পুরস্কার এবং ১৯৭০ সালে পদ্মশ্রী পুরস্কার ভূষিত হন।
তিনি ১৯৭১ সালে ভারত সরকারের ফিল্মস বিভাগ কর্তৃক কথক সম্পর্কিত তথ্যচিত্রটিতে প্রদর্শিত হয়েছিলেন। এছাড়াও ১৯৭৩ সালে হুকুমাত সারিন পরিচালিত "দময়ন্তী জোশী" নামে আরও একটি চলচ্চিত্র নির্মিত হয়েছিল, যা ছিল তার উপর আধারিত।
ফ্রেডরিখ প্যাশ্চেন
লুই কার্ল হাইনরিখ ফ্রেডরিখ প্যাশ্চেন একজন জার্মান পদার্থবিজ্ঞানী।, যিনি তড়িৎক্ষরনের উপর তার কাজের জন্য বিখ্যাত। তিনি প্যাশ্চেন সিরিজের জন্যও বিখ্যাত।
জীবনী
প্যাশ্চেন ১৮৮৪ থেকে ১৮৮৮ সাল পর্যন্ত হামবোল্ড ইউনিভার্সিটি অব বার্লিন এবং ইউনিভার্সিটি অব স্ট্রাসবুর্গ এ পড়াশোনা করেন। তিনি ১৮৯৩ সালে ইউনিভার্সিটি অব হ্যানোভার এ অধ্যাপক নিযুক্ত হন। তিনি ১৯০১ সালে ইউনিভার্সিটি অব টিউবিঙ্গেন এর পদার্থবিজ্ঞানের অধ্যাপক নিযুক্ত হন।
কাজী গোলাম মোর্শেদ
কাজী গোলাম মোর্শেদ বাংলাদেশ জাতীয়তাবাদী দলের একজন রাজনীতিবিদ এবং নাটোর-৩ (সিংড়া) আসনের সাবেক সাংসদ। তিনি ১৯৯৫ সালের উপনির্বাচন, জুন ১৯৯৬ সালের নির্বাচন ও ২০০১ সালের নির্বাচনে বিএনপির প্রার্থী হিসেবে সংসদ সদস্য নির্বাচিত হন।
জন্ম ও প্রাথমিক জীবন
কাজী গোলাম মোর্শেদ নাটোর জেলার সিংড়া উপজেলায় জন্মগ্রহণ করেন।
রাজনৈতিক ও কর্মজীবন
নাটোর জেলা বিএনপির সিনিয়র সহসভাপতি জেলা বিএনপির প্রতিষ্ঠাতা সাধারণ সম্পাদক ও বিএনপি জাতীয় নির্বাহী কমিটির অন্যতম সদস্য কাজী গোলাম মোর্শেদ। ১৯৯৫ সালে নাটোর-৩ (সিংড়া) আসনের বাংলাদেশ জামায়াতে ইসলামীর এম.পি আবু বক্কর শেরকোলী মারা যাওয়ার পর উপনির্বাচনে প্রথম সংসদ সদস্য নির্বাচিত হন তিনি। এর পর জুন ১৯৯৬ সালের সপ্তম ও ২০০১ সালের অষ্টম জাতীয় সংসদে একই আসনে বাংলাদেশ জাতীয়তাবাদী দলের প্রার্থী হিসেবে সাংসদ নির্বাচিত হন তিনি। অষ্টম জাতীয় সংসদে তিনি বেসামরিক বিমান পরিবহন ও পর্যটন মন্ত্রণালয় সংক্রান্ত সংসদীয় স্থায়ী কমিটির সভাপতি ছিলেন তিনি। ২০০৮ সালের নির্বাচনে তিনি আওয়ামী লীগের প্রার্থী জুনায়েদ আহমেদ পলক এর কাছে পরাজিত হন।
সৎস্বরূপ দাস গোস্বামী
প্রারম্ভিক বছর
তিনি নিউ ইয়র্কের স্টেটেন আইল্যান্ডে ইতালীয় রোমান ক্যাথলিক পরিবারের জন্ম গ্রহণ করেন। তার নাম ছিলো স্টিফেন গুয়ারিনো । দুই সন্তানের মধ্যে তিনি ছিলেন বড়।
সেসি হপ
সিসিলিয়া "সেসি" সেন্ট জেম ( জন্ম নাম হপ, জন্ম ১৯৬৩ সাল) হলেন একজন আমেরিকান ট্র্যাক এবং ফিল্ড খেলোয়াড়। তিনি মধ্য থেকে দীর্ঘ দূরত্বের দৌড়ের ইভেন্টে বিশেষজ্ঞ। তিনি  ৩০০০ মিটার দৌড়ে উত্তর আমেরিকা মহাদেশীয় এবং আমেরিকান জুনিয়র রেকর্ডের অধিকারী হয়ে আছেন। ১৯৮২ সালের ২৭শে জুন, ডারহাম, নর্থ ক্যারোলিনাতে তিনি এই রেকর্ডটি করেছিলেন। তিনি ১৯৯৪ সালে ৫০০০ মিটার দৌড়ে জাতীয় চ্যাম্পিয়ন ছিলেন।
সৎস্বরূপ দাস গোস্বামী
প্রারম্ভিক বছর
তিনি ব্রুকলিন কলেজে পড়াশোনা করেন ।
সেসি হপ
তিনি ছিলেন একজন আগ্রহী টেনিস খেলোয়াড় এবং ব্যালে নর্তকী। তিনি গ্রিনউইচ হাই স্কুলে থাকাকালীন ১৯৭৯ সালে দৌড় শুরু করেছিলেন। তিনি দ্রুত খবরের শিরোনামে চলে আসেন। তাঁর প্রথম বছরে তিনি ৮০০ মিটার দৌড়ে রাজ্য চ্যাম্পিয়নশিপ জিতেছিলেন। ১৯৮০ সালের মধ্যে, তিনি দ্বিতীয় কিনি জাতীয় ক্রস কান্ট্রি চ্যাম্পিয়ন হয়েছিলেন।
সৎস্বরূপ দাস গোস্বামী
ইসকনে অবস্থা
ভক্তিবেদান্তের মৃত্যুর পর, তিনি ইসকনে দীক্ষা গুরু হওয়ার জন্য নির্বাচিত এগারোজন শিষ্যের একজন ছিলেন। ইসকনের গভর্নিং বডি কমিশন (GBC) হিসাবে নিযুক্ত মূল সদস্যদের একজন ছিলেন এছাড়াও তিনি ভক্তিবেদান্তের একজন ট্রাস্টি।
হরিরামপুর বিধানসভা কেন্দ্র
হরিরামপুর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। ২০১১ সালে হরিরামপুর বিধানসভা কেন্দ্রটি অস্তিত্ব লাভ করেছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪২ নং হরিরামপুর বিধানসভা কেন্দ্রটি হরিরামপুর সমষ্টি উন্নয়ন ব্লক এবং বাঁশিহারি সমষ্টি উন্নয়ন ব্লক এর অন্তর্গত।
হরিরামপুর বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
ধর্মে আছো জিরাফেও আছো
ধর্মে আছো জিরাফেও আছো ভারতীয় বাঙালি কবি শক্তি চট্টোপাধ্যায় রচিত কাব্যগ্রন্থ, যেটি ১৯৬৫ সালে ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কাব্যগ্রন্থের প্রচ্ছদ অঙ্কণ করেছেন নিতাই ঘোষ। শক্তি কাব্যগ্রন্থটি উৎসর্গ করেছেন 'আধুনিক কবিতার দুর্বোধ্য পাঠকের হাতে'।
গঠন
শক্তি চট্টোপাধ্যায় এই কাব্যগ্রন্থ রচনার প্রসঙ্গে বলেছেন, তিনি এতে সচেতনভাবে রবীন্দ্রনাথের ভাষাভঙ্গিতে রচনার চেষ্টা চালিয়েছেন।
কবিতাসূচি
এই কাব্যগ্রন্থে সর্বমোট ৮৫ টি কবিতা সংকলিত হয়েছে।
মার্ক রাফালো
মার্ক রাফালো (Mark Alan Ruffalo; জন্ম: ২২ নভেম্বর ১৯৬৭) হলেন একজন মার্কিন অভিনেতা, চলচ্চিত্র নির্মাতা ও সমাজকর্মী। তিনি সিবিএসের সামার প্লেহাউজ (১৯৮৯)-এর একটি পর্বে কাজের মধ্য দিয়ে তার অভিনয় জীবন শুরু করেন। এরপর তিনি কয়েকটি চলচ্চিত্রে ছোট ভূমিকায় এবং দিস ইজ আওয়ার ইয়থ (১৯৯৬)-এ অভিনয় করেন। পরবর্তীকালে তিনি থার্টিন গোয়িং অন থার্টি (২০০৪), ইটার্নাল সানশাইন অব দ্য স্পটলেস মাইন্ড (২০০৪), জোডিয়াক (২০০৭) এবং হোয়াট ডাজন্ট কিল ইউ (২০০৮) ছবিতে কাজ করেন। ২০১০ সালে তিনি মনস্তাত্ত্বিক থ্রিলার শাটার আইল্যান্ড ও হাস্যরসাত্মক নাট্যধর্মী দ্য কিডস আর অল রাইট ছবিতে অভিনয় করে প্রশংসিত হন। দ্বিতীয় কাজটির জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। রহস্যধর্মী নাউ ইউ সি মি ও এর অনুবর্তী পর্ব নাউ ইউ সি মি টু ছবিতে তিনি এফবিআই বিশেষ প্রতিনিধি ডিলান রোডস চরিত্রে অভিনয় করেন।
রাফালো মার্ভেল কমিকসের চরিত্র হাল্ক চরিত্রে মার্ভেল সিনেম্যাটিক ইউনিভার্সের দি অ্যাভেঞ্জার্স (২০১২), আয়রন ম্যান ৩ (২০১৩), অ্যাভেঞ্জার্স: এজ অব আলট্রন (২০১৫), থর: র‍্যাগনারক (২০১৭) এবং অ্যাভেঞ্জার্স: ইনফিনিটি ওয়ার (২০১৮) ও এর অনুবর্তী পর্বে (২০১৯) অভিনয় করেন। এই সবকয়টি চলচ্চিত্র সর্বকালের সর্বোচ্চ আয়কারী চলচ্চিত্রের তালিকায় রয়েছে।
তিনি ২০১৪ সালের টেলিভিশন নাট্য চলচ্চিত্র দ্য নরমাল হার্ট-এ অভিনয় করেন এবং এর সহ-প্রযোজক হিসেবে লগ্নি করেন। এই চলচ্চিত্র প্রযোজনার জন্য তিনি সেরা টিভি চলচ্চিত্র বিভাগে প্রাইমটাইম এমি পুরস্কার অর্জন করেন এবং অভিনয়ের জন্য সেরা টিভি চলচ্চিত্র অভিনেতা বিভাগে স্ক্রিন অ্যাক্টরস গিল্ড পুরস্কার অর্জন করেন। একই বছর তিনি ফক্সক্যাচার চলচ্চিত্রে ডেভ শুল্টজ চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারে মনোনীত হন। ২০১৫ সালে তিনি ইনফিনিটলি পোলার বিয়ার ছবিতে অভিনয়ের জন্য সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারে মনোনীত হন এবং নাট্যধর্মী স্পটলাইট চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে বাফটা ও একাডেমি পুরস্কারের মনোনয়ন লাভ করেন।
প্রারম্ভিক জীবন
রাফালো ১৯৬৭ সালের ২২শে নভেম্বর উইসকনসিন অঙ্গরাজ্যের কেনোশা শহরে জন্মগ্রহণ করেন। তার মাতা মারি রোজ (জন্মনাম: হেবার) ছিলেন একজন চুল বিন্যাসকারী এবং পিতা ফ্রাঙ্ক লরেন্স রাফালো জুনিয়র রংমিস্ত্রী হিসেবে কাজ করতেন। তার দুই বোন ও এক ভাই রয়েছে। তারা হলেন তানিয়া, নিকোল ও স্কট (মৃ. ২০০৮)। তার পিতা ইতালীয় বংশোদ্ভূত এবং তিনি গিরিফালকো হতে যুক্তরাষ্ট্রে আসেন। তার মাতা অর্ধেক ফরাসি কানাডীয় ও অর্ধেক ইতালীয় বংশোদ্ভূত।
লানচৌ
লানচৌ গণচীনের উত্তর-পশ্চিম ভাগে অবস্থিত কানসু প্রদেশের রাজধানী ও বৃহত্তম নগরী। পীত নদীর তীরে অবস্থিত এই জেলা-স্তরের নগরীটি একটি গুরুত্বপূর্ণ আঞ্চলিক পরিবহন কেন্দ্র, যা চীনের পূর্ব অর্ধাংশের সাথে দূর পশ্চিমে অবস্থিত অঞ্চলগুলির মধ্যে সংযোগসূত্র হিসেবে কাজ করে। ঐতিহাসিকভাবে এটি উত্তরীয় রেশম পথের উপরে অবস্থিত একটি প্রধান সংযোগস্থল। ভবিষ্যৎ নতুন ইউরেশীয় স্থল সেতুতে এটির একটি গুরুত্বপূর্ণ কেন্দ্রতে পরিণত হবার বড় সম্ভাবনা আছে। নগরীটিতে ভারী শিল্প ও খনিজ তেলজাত রাসায়নিক দ্রব্যের শিল্প কারাখানা অবস্থিত। চীনের ২০১০ সালের জনগণনা অনুযায়ী নগরীর জনসংখ্যা ছিল বৃহত্তর লানচৌ অঞ্চলে ৩৬ লক্ষের বেশি অধিবাসীর বাস, যাদের মধ্যে ২১ লক্ষ ব্যক্তি আয়তনবিশিষ্ট পৌর এলাকাতে বাস করে। ২০১৮ সাল নাগাদ কেন্দ্রীয় লানচৌ পৌর এলাকাতে (আয়তন ২৯৮ বর্গকিলোমিটার) জনসংখ্যা ২৯ লক্ষের কাছাকাছি পৌঁছে।
এস আই টুটুল
এস আই টুটুল একজন বাংলাদেশী গায়ক, সুরকার, গীতিকার ও অভিনয়শিল্পী। তিনি ধ্রুবতারা ব্যান্ড এ লিড গিটারিস্ট হিসেবে কাজ করেন। তিনি আইয়ুব বাচ্চুর সাথে দীর্ঘদিন কাজ করেছেন। মূলত আইয়ুব বাচ্চু তার বড় ভাইয়ের বন্ধু ছিলেন। তিনি চট্টগ্রাম বিশ্ববিদ্যালয়-এর বাংলা ভাষা ও সাহিত্য বিভাগ থেকে স্নাতক এবং স্নাতকোত্তর সম্পন্ন করেন।
সঙ্গীত কর্মজীবন
শৈশব থেকেই টুটুল নিজেকে সঙ্গীতে নিয়োজিত রেখেছেন  এবং সঙ্গীতকে পেশা হিসেবে গ্রহণ করেছেন। যদিও তিনি পিয়ানোর উপর প্রশিক্ষণ নিয়েছেন তবুও তিনি বিভিন্ন ধরনের বাদ্যযন্ত্র বাজাতে পারেন। টুটুল নিজেই একজন শব্দ প্রকৌশলী। টুটুল মূলত এল আর বি ব্যান্ড এর একজন সদস্য ছিলেন । পরবর্তীতে তিনি ফেস টু ফেস নামে একটি ব্যান্ড দল গঠন করেন যা ২০০৫ সালে ধ্রুবতারা ব্যান্ড নামে আত্মপ্রকাশ করে।
ব্যক্তিগত জীবন
১৯৯৯ সালে টুটুল বাংলাদেশী অভিনেত্রী এবং মডেল তানিয়া আহমেদ এর সাধে বিবাহ বন্ধনে আবদ্ধ হন। পরবর্তীতে তাকে ডিভোর্স দেন এবং আমেরিকা প্রবাসী উপস্থাপিকা শারমিনা সিরাজ সোনিয়াকে বিয়ে করেন।
লাল তরকারী
লাল তরকারী (แกงเผ็ด;, , আক্ষরিকঅর্থে: মসলাদার স্যুপ) হচ্ছে এক প্রকার জনপ্রিয় থাই রন্ধনশৈলীর খাবার যা নারকেল দুধে লাল তরকারী কাই করে রান্না করা হয় এবং এতে মাংস মিশানো হয়; যেমন মুরগীর মাংস, গরুর মাংস, শূকরের মাংস, হাসের মাংস বা চিংড়ি, অথবা নিরামিষ আমিষ উৎস যেমন টফু ব্যবহার করা হয়।
লাল তরকারীর কাই
মূল থাই লাল তরকারীর কাই (พริกแกงเผ็ด ) ঐতিহ্যগতভাবে পেষণী এবং পাত্রে তৈরি করা হয়, এবং প্রস্তুতকালে সারাক্ষণ আর্দ্র রাখা হয়। লাল বর্ণটি শুকনো লাল মরিচ (พริกแห้งเม็ดใหญ่ ) থেকে আসে – যেটা প্রিক ছী ফা লাল মরিচ হিসেবে শুকানো হয়। প্রধান উপকরণের মধ্যে রয়েছে (শুকনো) লাল মরিচ, রসুন, গন্ধপিঁয়াজ, গালানগল, চিংড়ি বাঁটা, লবণ, কাফির লেবুর খোসা, ধনের মূল, ধনে বীজ, জিরা বীজ, গোল মরিচ এবং লেবু ঘাস। আজকাল, থাই লাল তরকারীর কাই বাজারে একদম সহজপ্রাপ্য হয়ে গেছে যা বিপুল পরিমাণে বানানো হয়, এবং বিভিন্ন ব্র্যান্ডের বয়ামও পাওয়া যায়।
উপকরণ এবং প্রস্তুতকরণ
প্রস্তুতকৃত লাল তরকারীর কাইকে কড়াইয়ে করে রান্নার তেল দিয়ে রান্না করা হয়, যেটাতে নারকেল দুধ যোগ করা হয়। তারপর আমিষের উৎস হিসেবে এই তরকারী-ভিত্তিক স্যুপে মাংস মিশানো হয়। লাল তরকারী হিসেবে বিভিন্ন প্রকারের মাংস তৈরি করা হতে পারে, এগুলো হল- মুরগীর মাংস, গরুর মাংস, শূকরের মাংস, চিংড়ি, হাসের মাংস, বা বহিরাগত নানা জাতের মাংসও হতে পারে যেমন- ব্যাঙ এবং সাপের মাংস। যদিও সবথেকে প্রচলিত হচ্ছে মুরগী, শূকর এবং গরুর মাংস। মাংসগুলোকে কামড়যোগ্য করে টুকরা টুকরা করা হয়। সাধারণ সংযোজিত খাদ্য তালিকায় আছে- মাছের ভর্তা, চিনি, কাটা কাফির লেবুর পাতা, থাই বেগুন, বাঁশের কুঁড়ি, থাই বাসিল (বাই হরাফা)।
এই খাবার সাধারণত স্যুপের মতো ঘন প্রকৃতির হয় এবং একটি বাটিতে পরিবেশন করা হয় ও ভাপে সিদ্ধ ভাতের সাথে খাওয়া হয়।
লাল তরকারীর কাই নিজেই আবার এই জাতের নয় এমন অন্যান্য অনেক খাদ্যের মূল স্বাদ সৃষ্টি করে থাকে যেমন থট ম্যান প্লা (মাছের কেক) এবং সাই য়ুয়া (গ্রীল করা চিয়াং মাই মাংসের বড়া)।
আখতার হোসেন
আখতার হোসেন (৩০ আগস্ট ১৯৪৬ - ২ আগস্ট ২০২১) হলেন একজন বাংলাদেশী চিত্রগ্রাহক। তিনি হঠাৎ বৃষ্টি চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন।
জন্ম ও প্রাথমিক জীবন
আখতার হোসেন ১৯৪৭ সালের ৩১ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির কুমিল্লা জেলার (বর্তমান চাঁদপুর জেলার) কচুয়ার সহদেবপুরের কাদিরখিল গ্রামে জন্মগ্রহণ করেন। তার পিতার নাম ইব্রাহীম খলিল এবং মাতার নাম আবেদা খাতুন। তিনি হাসানপুর উচ্চ বিদ্যালয় হতে মেট্রিকুলেশন এবং চাঁদপুর সরকারি কলেজ হতে ইন্টারমিডিয়েট ও বিএসসি ডিগ্রি লাভ করেন।
কর্মজীবন
আখতার হোসেন পরিচালক জহির রায়হানের অসমাপ্ত লেট দেয়ার বি লাইট চলচ্চিত্র দিয়ে কর্মজীবন শুরু করেন। জহির রায়হান কাজটি সমাপ্ত করার পূর্বেই ধৃত ও শহীন হন।
তিনি বাসু চ্যাটার্জী নির্মিত বাংলাদেশ-ভারত যৌথ প্রযোজনার হঠাৎ বৃষ্টি চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন।
পেশাগত জীবনে তিনি বাংলাদেশ চলচ্চিত্র উন্নয়ন কর্পোরেশনের সাথে যুক্ত ছিলেন। তিনি সেখানকার চিত্রগ্রহণ শাখার শাখা প্রধান হিসাবে অবসর গ্রহণ করেন। তার নিজের একটি চলচ্চিত্র প্রযেজনা প্রতিষ্ঠান ছিলো শিঞ্জন প্রোডাকশন নামে। এই প্রতিষ্ঠানটি হতে একাধিক নাটক পরিচালনা করেন তিনি।
মৃত্যু
২০২১ সালের ২ আগস্ট চিকিত্সাধীন অবস্থায় তিনি ঢাকার সাভারের এনাম মেডিকেল কলেজ হাসপাতালে মৃত্যুবরণ করেন।
পদ্মার ঢেউ রে
পদ্মার ঢেউ রে একটি ভাটিয়ালী ঢঙ্গে রচিত বিচ্ছেদধর্মী নজরুল সঙ্গীত। কবি কাজী নজরুল ইসলামের গীতি ও দ্রুত দাদরা তালে আরোপিত সুরে জনপ্রিয় গানটি শচীন দেববর্মণের কন্ঠে প্রথম ধারণ করা হয়। ১৯৪১ সালে কলকাতা হতে তৎকালীন হিন্দুস্তান রেকর্ড কোম্পানি এই সঙ্গীত বা গানটি প্রথম প্রকাশ করে। undefined পরবর্তীতে ১৯৫৯ সালে কবিপত্নী প্রমীলা নজরুল কর্তৃক কলকাতার  ডি এম লাইব্রেরী হতে প্রকাশিত নজরুল গীতি সংকলন 'বুলবুল' এর দ্বিতীয় খণ্ডে গানটি সংকলিত হয়। এটা পদ্মা নদী নিয়ে বাংলাদেশের জাতীয় কবি কাজী নজরুল ইসলামের অমর গীতিকাব্য। গানটি শচীন দেববর্মনের পর ফিরোজা বেগম, ফেরদৌসি রহমান ও খায়রুল আনাম শাকিলের কন্ঠে আরো জনপ্রিয় হয়। এই গানের মুখরা পদ্মা নদী নিয়ে লেখা প্রবন্ধসমূহে 'উপমা' হিসেবে নিয়মিত উল্লিখিত হয়েছে।
পটভূমি
১৯৪১ সালে 'নন্দিনী' শিরোনামে একটি চলচ্চিত্র মুক্তি পায়। কবি'র ছেলেবেলার বন্ধু শৈলজানন্দ মুখোপাধ্যায় নন্দিনী চলচ্চিত্রের কাহিনী, চিত্র্যনাট্য রচনা ও পরিচালনা করেন। বন্ধু শৈলজানন্দের অনুরোধে কাজী নজরুল ইসলাম এই চলচ্চিত্রের জন্য "চোখ গেল চোখ গেল" শিরোনামের গানটি রচনা ও সঙ্গীতায়োজন করেছিলেন। চলচ্চিত্রটি মুক্তি পাওয়ার পর গানটি জনপ্রিয় হয়। জনপ্রিয়তার কারণে হিন্দুস্তান রেকর্ড কোম্পানী গানটি গ্রামোফোন রেকর্ড আকারে প্রকাশের উদ্যোগ নেয়। রেকর্ডের এক পাশে চোখ গেল চোখ গেল গান ছাড়াও অপর পাশে আরেকটি গানের প্রয়োজনীয়তা ছিল। কবিকে রেকর্ডের অপর পাশের জন্য একটি গান রচনা করার অনুরোধ করা হলে তিনি পদ্মার ঢেউ রে গানটি রচনা করেন। undefined
গীতি
পদ্মার ঢেউ রে — মোর শূণ্য হৃদয়–পদ্ম নিয়ে যা, যা রে। এই পদ্মে ছিল রে যার রাঙ্গা পা আমি হারায়েছি তারে।।
মোর পরান–বঁধু নাই, পদ্মে তাই মধু নাই (নাই রে) বাতাস কাঁদে বাইরে, সে সুগন্ধ নাই রে মোর রূপের সরসীতে আনন্দ–মৌমাছি নাহি ঝঙ্কারে রে।।
সঙ্গীত ধারণ, বিপণন ও সংকলন
পদ্মার ঢেউ রে গানে সুরারোপের ক্ষেত্রে কবি দ্রুত দাদরা তাল ব্যবহার করেছেন। চোখ গেল চোখ গেল এবং পদ্মার ঢেউ রে  গান দুইটি একই সাথে গাওয়ার জন্য শচীন দেববর্মণকে মনোনীত করে রেখেছিলেন। কলকাতার ভারতলক্ষী স্টুডিও-তে কবি ও শৈলজানন্দের উপস্থিতিতে শচীন এই গান দুটিতে কন্ঠ দিয়েছিলেন। 'নন্দিনী' ছায়াচিত্র মুক্তির বছর- ১৯৪১ সালেই হিন্দুস্তান রেকর্ড কোম্পানী গান দুইটি গ্রামোফোন রেকর্ড(নম্বরঃ এইচ ৯৬৯) হিসেবে বাজারজাত করে। কবিপত্নী প্রমিলা নজরুলের উদ্যোগে ১৯৫৯ সাল(১৩৫২ বঙ্গাব্দ)-এ কবি'র জন্মদিনে নজরুল গীতি সংগ্রহ বুলবুল-এর দ্বিতীয় খণ্ডে গানটির কথা ও স্বরলিপি সংকলিত হয়।
জনসংস্কৃতিতে গ্রহণযোগ্যতা
গানটি শচীন দেববর্মণের কন্ঠে ধারণ করা অন্যতম জনপ্রিয় গান। ১৯৫০ সালের হিন্দি চলচ্চিত্র আফসার-এর সঙ্গীত পরিচালনার সময় 'পরদেসি রে' নামক গানে শচীন এই গানের সুর ব্যবহার করেছেন। undefined গানটি অভিনেত্রী সুরাইয়া র কন্ঠে ধারণ করা হয়েছিল। শচীন ছাড়াও ফিরোজা বেগম, ফেরদৌসী রহমান ও খায়রুল আনাম শাকিলের কন্ঠে সবচেয়ে বেশি জনপ্রিয় হয়েছে। বাংলাভিশন  তাদের একটি সঙ্গীতানুষ্ঠানের নাম এই গানের নামে রেখেছিল। প্রাবন্ধিকরা পদ্মা নদী নিয়ে স্মৃতিচারণ বা পদ্মার সৌন্দর্য্য বর্ণনায় এই গানের প্রথম চার পঙতি উপমা বহুবার ব্যবহার করেছেন।(উদাহরণ)
কেকি খাম্বাটা
কেকি খাম্বাট্টা (জন্ম ১৭ ডিসেম্বর ১৯১০, মৃত্যু তারিখ অজানা) ছিলেন একজন ভারতীয় ক্রিকেটার। তিনি ১৯৩৫ থেকে ১৯৩৮ সালের মধ্যে বাংলার হয়ে চারটি প্রথম-শ্রেণীর ম্যাচ খেলেন।
৩২ নং ওয়ার্ড, কলকাতা পৌরসংস্থা
৩২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
বিবরণ
৩২ নং ওয়ার্ডের সীমানা নিম্নরূপ: উত্তর দিকে পূর্ব রেল ও নিউ ক্যানাল ক্রসিং, বিধাননগর রোড ও বাগমারি রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বারীন ঘোষ সরণি ও সতিন সেন সরণি এবং পশ্চিম দিকে পূর্ব রেল লাইন ও বাগমারি রোড।
সরকারি মাইকেল মধুসূদন কলেজ
থাম্ব|আব্দুল হাই কলা ভবন। থাম্ব|আব্দুল হাই কলা ভবন ও একাডেমিক ভবন সরকারি মাইকেল মধুসূদন কলেজ বাংলাদেশের দক্ষিণাঞ্চলের খুলনা বিভাগের যশোর জেলা শহরের খড়কি এলাকায় অবস্থিত একটি স্নাতকোত্তর শিক্ষাপ্রতিষ্ঠান। প্রতিষ্ঠাকালীন সময় এটি যশোর কলেজ নামে পরিচিত ছিলো, যা ১৯৪১ সালে থেকে বর্তমানে '''এম. এম. কলেজ''' নামে পরিচিত হয়। বর্তমানে কলেজটি উচ্চ মাধ্যমিক, স্নাতক, সম্মান এবং স্নাতকোত্তর শ্রেণীতে বিভিন্ন বিষয়ে পাঠ দান করা হয়। বর্তমানে এখানে প্রায় ২৭ হাজার শিক্ষার্থী রয়েছে।
প্রাক-ইতিহাস এবং পরিচালনা কমিটি
কলেজ প্রতিষ্টায় কিছু মানুষের অবদান ছিল বিশেষভাবে স্মরণীয় তাঁরা হলেন বিজয় কৃষ্ণরায়, শ্রী নীল রতনধর,বিজয় রায়, খান বাহাদুর লুৎফুর, এড. আব্দুর রউফ. বি. সরকার, নগেন্দ্রনাথ ঘোষ, রনদা প্রসাদ সাহা ও সেই সময়ে কলেজের শিক্ষকবৃন্দ। ১৯৪৭ সালে দেশভাগের পর অধিকাংশ হিন্দুসম্প্রদায় এর লোক এই দেশ ত্যাগ করায় কলেজটির সাময়িক সংকট দেখা দেয়। কিন্তু অল্প সময়ের মধ্যেই স্থানীয় বিদ্যোৎসাহী ব্যক্তিবর্গের সহায়তায় সংকট কাটিয়ে উঠা সম্ভব হয়। ঐ সময় কলেজ পরিচালনার জন্য কিছু ব্যক্তিদের সমন্বয়ে গঠন করা হয় কলেজ পরিচালনার নতুন কমিটি। তারা অত্যন্ত সফলতার সাথে কলেজ পরিচালনা করতে সক্ষম হন। আব্দুর রহিম জোয়াদ্দার ১৯৪৯ সালে কলেজের অধ্যক্ষের দায়িত্ব গ্রহণ করে কলেজ এর বেশ কিছু উন্নতিসাধন করেন। ১৯৫৬ সালে কলেজে বি.কম (পাস) কোর্সটি চালু করা হয়। ১৯৫৬ সালে কলেজটিতে বি, এস-সি (পাস)কোর্স সহ ভূগোল ও অর্থনীতি, বাংলা বিভাগের সম্মান শ্রেণীর জন্য রাজশাহী বিশ্ববিদ্যালয় কর্তৃক অনুমোদিত হয়। পরবর্তীকালে ১৯৭১ সালে ইতিহাস বিভাগ চালু হয়। ১৯৫৯ সালের দিকে অধ্যক্ষ মোঃ আব্দুল হাই ও যশোর জেলা ম্যাজিষ্ট্রেট, কলেজ পরিচালনা কমিটির সভাপতি এম. রুহুল কুদ্দুস এর প্রচেষ্টায় কলেজটিকে বড়পরিসরে স্থাপনের ব্যবস্থা করা হয়।
কলেজের নতুন জায়গা নির্ধারণ এবং অন্যান্য কিছু জমি দান করেন-- হাজী মোঃ মোরশেদ, মোঃ আব্দুল খায়েরসহ যশোরের বিশিষ্ট ব্যক্তিবর্গের অবদান রয়েছে। খড়কী এলাকার যারা জমি দিতে আগ্রহী হন তাঁদের মধ্যে খড়কীর মুন্সী নছিম উদ্দীন,মোঃ মহাতাব বিশ্বাস, মোঃ আব্দুল লতিফ, মোহাম্মদ আলী, জবুর আলী জোয়াদ্দার, মোঃ দলিল উদ্দীন, আব্দুস ছোবহা,শরীফ শামছুর রহমান, মোঃ ইমান আলী, প্রমুখ উল্লেখযোগ্য। কলেজ সীমানার ভেতর ছিল তখন পরিত্যক্ত যশোর - ঝিনাইদহ রেল লাইন। এই পরিত্যক্ত রেইল লাইনের তিন বিঘা খাস জমিও কলেজকে দেওয়া হয়েছিল। কলেজের কাজ সঠিকভাবে পরিচালনার জন্য দুটি কমিটি গঠন করা হয়। একটি প্রকল্প কমিটি এবং অপরটি নির্মাণ কমিটি।
১৯৬০সালের দিকে পরিত্যক্ত রেললাইনের পরিত্যক্ত জমির উপর কলেজের কলাভবন নির্মাণের পরিকল্পনা করা হয়। ঐ সময় কলেজের নতুন ভবন নির্মাণ এর উন্নয়নে ব্যয় ধরা হয় ১৯ লক্ষ টাকা। নতুন এই কলা ভবনে কলেজের কার্যক্রম শুরু হয় ১৯৬২ সালে।
প্রথম শিক্ষার্থী ও অবকাঠামো
কলেজটিতে প্রথম ছাত্রচাত্রী ভর্তি শুরু হয় ১৯৪১ সালের ১ জুলাই। ১৯৪১-১৯৪২ শিক্ষাবর্ষের মোট ছাত্রছাত্রী সংখ্যা ছিল ১৪৬ জন। প্রথম ছাত্র ছিল অনন্ত কুমার ঘোষ। প্রথমবছর যে চারজন ছাত্রী ভর্তি হয় তাঁরা হলেনঃ কল্যাণী দত্ত, মোসাম্মৎ মনোয়ারা খাতুন, লীলা রায়, এবং শান্তি মুখার্জ্জী। মুসলিম ছাত্র ছিল ৩৭ জন এবং হিন্দু ছাত্র ছিল ১০৯ জন। কলেজের প্রথম অধ্যক্ষ ছিলেন ড. ধীরেন্দ্র নাথ রায়। ঐ সময় কলেজের অধিকাংশ ছাত্রই ছিল স্থানীয়। তবে যারা বহিরাগত ছিল তাদের জন্য ছিল দুটি আলাদা ছাত্রাবাস। একটি মুসলিম ছাত্রাবাস এবং অপরটি হিন্দু ছাত্রাবাস।
শিক্ষাকার্যক্রম
১৯৫০-এর দশকে কলেজটিতে বি.কম (পাস) ও বি.এসসি (পাস) কোর্স প্রবর্তন করা হয়। ১৯৫৯ সালে ক্যাম্পাস বর্ধিতকরণের লক্ষ্যে জেলা ম্যাজিট্রেট এম রুহুল কুদ্দুস-এর সহযোগিতায় চুয়াডাঙ্গা বাস স্ট্যান্ড থেকে বর্তমান অবস্থানে (খড়কী মৌজায়) কলেজটি স্থানান্তর করা হয়। ১৯৬২ সালে বাংলা, অর্থনীতি ও ভূগোল বিষয়ে অনার্স কোর্স প্রবর্তিত হয়। ১৯৬৮ সালের ১ মে কলেজটি সরকারিকরণ করা হয়। ১৯৯১-৯২ শিক্ষাবর্ষে পদার্থবিদ্যা, উদ্ভিদবিদ্যা, গণিত, রসায়ন, ব্যবস্থাপনা ও হিসাববিজ্ঞান-এ অনার্স কোর্স চালু হয়। ১৯৯২-৯৩ সালে মাস্টার্স কোর্স (প্রথম পর্ব) এবং ১৯৯৪-৯৫ শিক্ষাবর্ষে মাস্টার্স কোর্স (শেষ পর্ব) খোলা হয়। ইংরেজি অনার্স কোর্স চালু হয় ১৯৯৫-৯৬ শিক্ষাবর্ষে। ১৯৯৭-৯৮ শিক্ষাবর্ষে রাষ্ট্রবিজ্ঞান, সমাজবিজ্ঞান, দর্শন, ইতিহাস, ইসলামের ইতিহাস, ইসলামী শিক্ষা ও প্রাণিবিজ্ঞান বিষয়ে অনার্স কোর্স খোলা হয়। বর্তমানে অনার্স কোর্স রয়েছে ১৭টি বিষয়ে। মাস্টার্স কোর্স রয়েছে ১৬টি বিষয়ে। এছাড়া কলেজটিতে বর্তমানে উচ্চমাধ্যমিক শিক্ষা কার্যক্রমও চালু আছে।
বিভাগ সমূহ
বিজ্ঞান অনুষদঃ
কলা অনুষদঃ
সামাজিক বিজ্ঞান অনুষদঃ
ব্যবসায় শিক্ষা অনুষদঃ
বর্তমান শিক্ষার্থী ও পরিকাঠামো
বর্তমানে কলেজটিতে শিক্ষার্থীর সংখ্যা প্রায় ২৭ হাজার। কলেজের ১৭ টি বিভাগে সেমিনার লাইব্রেরি গড়ে উঠেছে। এই লাইব্রেরিগুলোতে প্রায় ১০০০ এর বেশি গ্রন্থ রয়েছে। কেন্দ্রীয় লাইব্রেরিতে বইয়ের সংখ্যা প্রায় ২৫ হাজার। খেলার মাঠ,শহীদ মিনার,২ টি পুকুর এবং ৪টি হোস্টেল (ছাত্রদের ২, ছাত্রীদের ২),কলাভবন,পুরাতন বিজ্ঞান ভবন,নতুন বিজ্ঞান ভবন,বাণিজ্য ভবন,অধ্যক্ষের ভবন,শিক্ষকদের রেস্টহাউস,কর্মচারীদের জন্য আবাসিক ভবন, ছাত্র কমনরুম, ছাত্রী কমনরুম, পোস্ট অফিস, শিক্ষক ডরমেটরি ও একটি ক্যান্টিন নিয়ে ২২.১৮ একর জমির উপর এম.এম. কলেজ প্রতিষ্ঠিত।
বর্তমান শিক্ষক ও কর্মচারীদের সংখ্যা
কলেজটিতে বর্তমানে শিক্ষক-শিক্ষিকার সংখ্যা প্রায় ১৬০ জন। এবং অফিস স্টাফের সংখ্যা ১০৫ জন।
বিভিন্ন সংগঠন
অন্যান্য সংগঠনসমূহ
আবু বক্কর শেরকোলী
আবু বক্কর শেরকোলী বাংলাদেশ জামায়াতে ইসলামীর একজন রাজনীতিবিদ এবং নাটোর-৩ (সিংড়া) আসনের সাবেক সাংসদ। ১৯৯১ সালের পঞ্চম জাতীয় সংসদ নির্বাচনে তিনি সংসদ সদস্য নির্বাচিত হন।
রাজনৈতিক ও কর্মজীবন
আবু বক্কর শেরকোলী বাংলাদেশ জামায়াতে ইসলামীর প্রার্থী হিসেবে নাটোর-৩ (সিংড়া) আসনে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হন।
মৃত্যু
আবু বক্কর শেরকোলী জাতীয় সংসদের সদস্য থাকাবস্থায় মৃত্যুবরণ করলে তার আসনে উপ-নির্বাচনে বিএনপির ধানের শীষ প্রতীকে কাজী গোলাম মোর্শেদ ৩৮,১৩৮ ভোট পেয়ে এমপি নির্বাচিত হন।
এস এম সালাহ উদ্দিন ইসলাম
এস এম সালাহউদ্দিন ইসলাম বাংলাদেশ সেনাবাহিনীর একজন মেজর জেনারেল এবং বাংলাদেশের রাষ্ট্রপতির সামরিক সচিব। এর আগে তিনি বাংলাদেশ রপ্তানি প্রক্রিয়াকরণ অঞ্চল কর্তৃপক্ষের নির্বাহী চেয়ারম্যান ছিলেন।
কর্মজীবন
এস এম সালাহউদ্দিন ইসলাম ১৯৮৭ সালে ১৭ তম বিএমএ দীর্ঘমেয়াদী কোর্সে পদাতিক বাহিনীতে কমিশন লাভ করেন এবং ইস্ট বেঙ্গল রেজিমেন্টের ২১তম ব্যাটালিয়নে যোগদান করেন। ২০১৬ সালে ন্যাশনাল ডিফেন্স কোর্স সম্পন্ন করেন। তিনি তার কর্মজীবনে ছয়টি ভিন্ন পদাতিক ব্যাটালিয়নের বিভিন্ন পদে দায়িত্ব পালন করেন। তিনি ৩৮ এবং ১৫ ইস্ট বেঙ্গল পদাতিক ব্যাটালিয়নের একটি ইউনিটের নেতৃত্ব দেন। তিনি র‌্যাপিড অ্যাকশন ব্যাটালিয়ন, প্রেসিডেন্ট গার্ড রেজিমেন্ট এবং স্পেশাল সিকিউরিটি ফোর্সের ইউনিটও কমান্ড করেছিলেন। তিনি কঙ্গোতে (ডিআরসি) জাতিসংঘ শান্তিরক্ষা কার্যক্রমে নিযুক্ত ছিলেন। ১০ মার্চ ২০১৯ সালে তিনি বাংলাদেশ রপ্তানি প্রক্রিয়াকরণ অঞ্চল কর্তৃপক্ষের চেয়ারম্যান নিযুক্ত হন। তিনি প্যান প্যাসিফিক সোনারগাঁও হোটেল ইন্টারন্যাশনাল লিমিটেডের একজন পরিচালক। তিনি যশোর ক্যান্টনমেন্টে ১০৫ পদাতিক ব্রিগেডের নেতৃত্বে ছিলেন। এর আগে তিনি বাংলাদেশ ইনফ্যান্ট্রি রেজিমেন্ট সেন্টার-এর ডেপুটি কমান্ড্যান্ট এবং ৮৮ পদাতিক ব্রিগেডের ব্রিগেড কমান্ডার হিসেবে দায়িত্ব পালন করেন।
আর্গো (২০১২-এর চলচ্চিত্র)
আর্গো ২০১২ সালে মুক্তি পাওয়া আমেরিকান চলচ্চিত্র। চলচ্চিত্রটির পলিচালনা করেছেন বেন অ্যাফ্লেক এবং কাহিনি লিখেছেন ক্রিস টেরিও। বাস্তব ঘটনার উপর ভিত্তি করে করা এই চলচ্চিত্র।
পটভূমি
প্রায় আড়াই হাজার বছর “শাহ” দের রাজত্বের পর ১৯৫০ সালে ইরানে প্রথম গণতান্ত্রিক প্রধানমন্ত্রী নির্বাচিত হন মোহাম্মদ মোসাদ্দেহ। ব্রিটিশ/আমেরিকানদের কাছ থেকে তিনিই প্রথম ইরানকে মুক্ত করেন এবং দেশের মানুষদের ন্যায্য অধিকার প্রতিষ্ঠা করেন। ব্রিটিশ/অ্যামেরিকান সরকারের ভালো লাগেনি। তারা একটি কূটচাল চেলে তাকে বহিষ্কৃত করে ক্ষমতায় বসায় তাদের বিশ্বস্ত পাহলাভিকে। প্রায় ২৯ বছর সে ইরানের মানুষদের উপর নির্মম অত্যাচার চালায়। কিন্তু ১৯৭৯ সালে ইরানের মানুষ তাকে ক্ষমতাচ্যুত করে। কিন্তু সে আমেরিকায় পালিয়ে যায়। বিক্ষুব্ধ ছাত্র/জনগণ তেহরানে আমেরিকা দুতাবাসে আক্রমণ চালায়। প্রায় ৫০ জন অ্যামেরিকানকে তারা জিম্মি করে রেজাকে ইরানে ফিরিয়ে দেয়ার জন্য। কিন্তু অ্যামেরিকা অনড়। এদিকে ৬ জন এমব্যাসি থেকে পালিয়ে যায়। এবং তারা ক্যানাডিয়ান এমব্যাসেডর এর বাসায় লুকিয়ে আশ্রয় নেয়। তাদেরকে দেশে ফিরিয়ে আনার জন্য সি.আই.এ স্পেশালিষ্ট টনি মেন্ডেজ (বেন অ্যাফলেক) কে ইরানে পাঠানো হয়।
ব্যাসপুর শিব মন্দির
ব্যাসপুর শিব মন্দির হল মুর্শিদাবাদ জেলার কাশিমবাজারের ব্যাসপুরে অবস্থিত একটি বিখ্যাত শিব মন্দির।
ইতিহাস
পণ্ডিত রামকেশব দেবশর্মন ১৮১১ সালে এই মন্দির তৈরি করেন। এই মন্দিরটির স্থাপত্য শৈলী খুব সুন্দর। এরকম  উচু মন্দির এখানে আর নেই। অনেকের মতে রাণী ভবানীর তৈরি বরানগরের মন্দির থেকে অনুপ্রাণিত হয়ে এ মন্দির তৈরি হয়েছে।
সময়ের সাথে সাথে এই মন্দিরটি জরাজীর্ণ হয়ে পড়ে । ১৯১৮ সালে মুর্শিদাবাদের লালগোলার মহারাজা যোগীন্দ্র নারায়ণ রায় বাহাদুর এই মন্দিররের সংস্কার করেন। তখন এই মন্দিরের  সংস্কারের তত্ত্বাবধানে ছিলেন আইনজীবী ও জাতীয়তাবাদী নেতা রায়বাহাদুর বৈকুণ্ঠ নাথ সেন। ১৯৯৫ সালে মহারাষ্ট্রের অমিত কুমার ভোঁসলে আবার এই মন্দিরের সংস্কার করেন।
মন্দির
মন্দির বিভিন্ন স্থাপত্য শৈলীর মিশ্রণে তৈরি। মন্দিরে কার্নিশসহ চালা,পদ্মফুলের আট পাপড়ি,মন্দিরে আট কোণ যুক্ত চূড়া আছে। মন্দিরের চুড়ায় কলস ও ত্রিশূল আছে। যা উল্টো পদ্মের মতো দেখতে। মন্দিরের গায়ে দুর্গা, কালী, রাধামাধব, গণেশ ,সিংহ, হাতি, সর্প ইত্যাদি অঙ্কিত । মন্দিরের প্রবেশ পথে মন্দিরের গায়ে  রাম-রাবণের যুদ্ধ, কৃষ্ণলীলা, বিষ্ণুর দশাবতার, মহিষাসুরমর্দিনী,ফুল, লতাপাতা আঁকা। মন্দির সংস্কারের ফলে টেরাকোটার কিছুটা ক্ষতি হয়েছে।
এই মন্দিরের উচ্চতা ৫৭ ফুট। মন্দিরের গর্ভগৃহে আছে কষ্টিপাথরের শিবলিঙ্গ। যার নাম ব্যাস দেব। এই শিবলিঙ্গের উচ্চতা ৫ ফুট।সাম্প্রতিক কালে মন্দিরটির সোন্দর্যায়নে যথেষ্ট উদ্যোগ নেওয়া হয়েছে মন্দিরের প্রবেশ পথের পাশেই তৈরি করা হয়েছে বিশাল "হরগৌরীর" মূর্তি, প্রধান মন্দিরের সম্মুখে তৈরি হয়েছে বিশাল "নাট মন্দির"।
পূজা ও উৎসব
ভক্তরা বাবা ব্যাস দেব বা বাবা ব্যাসেশ্বরকে প্রতিদিন পূজা করে । মন্দিরে প্রতিদিন দুবার পূজা হয় । মন্দিরে সন্ধ্যাতে আরতি ও কীর্তন হয়। মন্দিরে শিবরাত্রিতে ৭ দিনের মেলা হয়।
১৯৯৯ সালের বাংলাদেশী চলচ্চিত্রের তালিকা
১৯৯৯ সালে বাংলাদেশে মুক্তিপ্রাপ্ত চলচ্চিত্রের তালিকা।
মুরওয়াব
মুরওয়াব (مروب) হল উত্তর-পশ্চিম কাতারে অবস্থিত একটি প্রত্নতাত্ত্বিক স্থান। এর এক প্রান্তে একটি বিশাল গ্রাম রয়েছে, যা আব্বাসীয় আমলের শুরু থেকে নবম শতাব্দীর শেষ দিকে কার্মাতিয়ান বিপ্লবের সূচনালগ্ন পর্যন্ত ব্যবহৃত হত। স্থানটিতে ২৫০টি বিধ্বস্ত ঘর, একটি দুর্গ এবং দুটি মসজিদ রয়েছে। বেশ কয়েকটি বাড়ির কাছে কবরস্থানের সন্ধান পাওয়া গিয়েছে।
নামকরণ
মুরওয়াব শব্দটি এসেছে আরবি রওব শব্দ থেকে, যা দ্বারা দই ও ঘোল দিয়ে তৈরি এক ধরনের দুগ্ধজাত দ্রব্যকে বুঝায়। উক্ত এলাকার মেষপালকেরা তাদের ছাগলের দুধ থেকে বিপুল পরিমাণে রওব প্রস্তুত করতেন বলে অঞ্চলটির নাম রাখা হয়েছে মুরওয়াব।
অবস্থান
মুরওয়াব উত্তর-পশ্চিম কাতারের দুখান শহর থেকে ১৫ কিলোমিটার উত্তরে অবস্থিত। সমুদ্র উপকূল থেকে এর দূরত্ব ৪ কিলোমিটার। এর নিকটেই রয়েছে কাতারের আরেক প্রত্নতাত্ত্বিক নিদর্শন উম্মুল মা।
জিনিসপত্র
খননকারীরা মুরওয়াবে ৬,৯৪৮টি মৃৎপাত্রের টুকরো আবিষ্কার করেছিল। এগুলোর বেশিরভাগই খ্রিস্টীয় ৮০৫-৮৮৫ খ্রিস্টাব্দে তৈরি। এগুলোর মধ্যে দুই ধরনের পাত্র ছিল: কয়েকটি ছিল চকচকে আর বাকিগুলো সাধারণ। মোট ৬,৯৪৮টি মৃৎপাত্রের টুকরার মধ্যে সাধারণ ৪,৬৯৭টি এবং চকচকে ২,২৫১টি। ফয়সাল আল-নুয়াইমি এবং আলেকজান্ড্রাইন গুয়েরিন পরিচালিত একটি গবেষণায় অনুমান করা হয়েছে যে, গ্রামবাসীরা মুক্তার বিনিময়ে পণ্য বিক্রি করত।
বেশিরভাগ সাধারণ সামগ্রী বৈশিষ্ট্যগতভাবে তাদের গোলাকার আকৃতি দ্বারা সংজ্ঞায়িত করা হয়। প্রাপ্ত সাধারণ পাত্রগুলোর অন্তত ১৮% মেরামতের চেষ্টার চিহ্ন বহন করে। ধ্বংসপ্রাপ্ত ঘরগুলোতে প্রাপ্ত বেশ কিছু চুল্লীতে বিটুমেনের চিহ্ন পাওয়া গেছে, যা নির্দেশ করে যে এগুলো ঘরোয়া ভাবেই মেরামত করা হত।
আল-নুয়াইমি এবং গুয়েরিন এখানে প্রাপ্ত চকচকে দ্রব্যাদির সাথে বর্তমান ইরানের সুসা প্রত্নতাত্ত্বিক স্থানে প্রাপ্ত নিদর্শনগুলোর নকশা ও বর্ণের তুলনা করে দেখিয়েছেন। তারা অনুমান করেছেন যে, চকচকে জিনিসগুলোর একটি অংশ সরাসরি সুসা থেকে আমদানি করা হতে পারে। তারা আরো মন্তব্য করেন যে, সেখানে প্রাপ্ত অষ্টম ও নবম শতাব্দীর চকচকে পাত্রগুলোর কিছু অংশ বসরা এবং সামাররায় তৈরি হয়ে থাকতে পারে। কাতারের অন্যান্য অধিকাংশ প্রত্নস্থলে চীনা জিনিসপত্র পাওয়া গেলেও মুরওয়াবে তা পাওয়া যায় নি বলে গবেষণায় উল্লেখ করা হয়েছে।
দুর্গ
কাতারে আবিষ্কৃত দুর্গগুলোর মধ্যে মুরওয়াব দুর্গই সবচেয়ে প্রাচীন। আগুনে পুড়ে ধ্বংস হয়ে যাওয়া একটি প্রাচীন দুর্গের ধ্বংসাবশেষের উপর এ দুর্গটি নির্মাণ করা হয়। দুর্গটি আয়তক্ষেত্রাকার। মনে করা হয় যে, পূর্বে এটিকে একটি বসবাসের প্রাসাদ হিসাবে ব্যবহার করা হত। আব্বাসীয় আমলে মধ্যপ্রাচ্যের অন্যান্য স্থানে বসবাসের জন্য যেসব প্রাসাদ গড়ে তোলা হয়েছিল তার সাথে এর বেশ মিল রয়েছে। দূর্গের কেন্দ্রে রয়েছে একটি বড় উঠান, যার সাথে বারোটি আয়তাকার কক্ষে প্রবেশের দরজা সংযুক্ত আছে। দুর্গের প্রবেশপথটি এর উত্তর প্রান্তে অবস্থিত। এটি ৪.৬ ফুট চওড়া। পাথর ও কাদামাটি ব্যবহার করে দুর্গটির দেয়াল নির্মাণ করা হয়।
সের্জ নাব্রি
সের্জ দাভিদ নাব্রি (জন্ম: ১৪ জুলাই ১৯৯৫; সের্জ নাব্রি নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগায় বায়ার্ন মিউনিখ এবং জার্মানি জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পাশের উইঙ্গার হিসেবে খেললেও মাঝেমধ্যে বাম পাশের উইঙ্গার অথবা কেন্দ্রীয় আক্রমণভাগের খেলোয়াড় হিসেবে খেলেন।